Rossiyalik bokschi Arest Saakyan og‘ir nokautdan keyin bir necha kun o‘ziga kelmadi va vafot etdi

Rossiyalik bokschi Arest Saakyan jangda boshidan olgan jarohati tufayli vafot etdi. Sportchining o‘limi haqida uning opasi Instagram’da xabar berdi.

Saakyan 26-dekabr kuni Tolyatti shahrida bo‘lib o‘tgan “Nokautlar qiroli” musobaqasida Igor Semerninga qarshi jangning so‘nggi, 8-raundida boshidan kuchli zarba o‘tkazib yuborgan va hushini yo‘qotgan. Shundan so‘ng u 12 kun davomida komada bo‘lgan va 7-yanvar kuni vafot etgan.
Shifokorlar bokschiga miya shishi va uchinchi darajali koma tashxisini qo‘ygan. Sportchining hayotini saqlab qolish uchun qilingan harakatlar besamar ketgan va u hushiga kelmay vafot etgan.

Ma’lumot uchun, asli kelib chiqishi arman millatiga mansub bo‘lgan Saakiyan professional boksda 9 ta jang o‘tkazib, shularning 6 tasida g‘alaba qozongan. Yana 3 ta bahsda esa mag‘lubiyatga uchragan.